Video: Polisieman betrap waar hy glo steel‘n Skermskoot uit die video. Kol. Noxolo Kweza, woordvoerder van die polisie, het gesê ŉ vrugte- en groentewinkel in die noorde van Pretoria is twee weke terug beroof. Die konstabel, ŉ vingerafdruk-deskundige, is na die winkel ontbied om vir vingerafdrukke te soek. “Die beeldmateriaal wys hoe die beampte geld steel nadat hy ŉ werknemer van die winkel uit die kantoor stuur. Daar sal kriminele en dissiplinêre stappe teen die beampte geneem word. Sy skorsing uit die polisie word tans geprosesseer.” Volgens Kweza het die beampte in Maart 2008 by die Suid-Afrikaanse Polisiediens aangesluit.